stanford-oval/wikipedia huggingface dataset:
เมืองไทยรัชดาลัย เธียเตอร์
แหล่งข้อมูลอื่น

เว็บไซต์เมืองไทยรัชดาลัย เธียเตอร์
แผนที่และภาพถ่ายทางอากาศของ เมืองไทยรัชดาลัย เธียเตอร์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′41″N 100°33′58″E﻿ / ﻿13.761486°N 100.566016°E﻿ / 13.761486; 100.566016
เท็ตสึยะ ยามาโตะ

| เท็ตสึยะ ยามาโตะ |
| --- | --- |

เกิด: เท็ตสึยะ อิวาชิตะ (岩下 哲也)  (1987-12-10) 10 ธันวาคม ค.ศ. 1987 (37 ปี)  จังหวัดไอจิ ประเทศญี่ปุ่น
ชื่ออื่น: strong-armed painter
สถิติ
รุ่น: ไลท์เวท
เทรนเนอร์: {{{trainer}}}
 
สถิติขึ้นชก
ชกทั้งหมด: 42
ชนะ: 31
ชนะน็อก: 22
แพ้: 10
 
เท็ตสึยะ ยามาโตะ (ญี่ปุ่น: Tetsuya Yamato; โรมาจิ: 大和 哲也; ทับศัพท์: Yamato Tetsuya) เกิดวันที่ 10 ธันวาคม ค.ศ. 1987 เป็นทั้งนักมวยคิกบ็อกซิ่งและเป็นนักมวยไทย รวมทั้งเป็นช่างทาสีชาวญี่ปุ่น เขาเป็นผู้ชนะรายการแข่งขันเจแปนนีสเนชั่นแนลของเค-วันในรุ่นไลท์เวท ใน ค.ศ. 2010
ประวัติ > ในช่วงเริ่มแรก

เท็ตสึยะ ยามาโตะ เกิดวันที่ 10 ธันวาคม ค.ศ. 1987 ในจังหวัดไอจิ ประเทศญี่ปุ่น โดยมีชื่อว่า เท็ตสึยะ อิวาชิตะ ภายหลังจากการจบชั้นมัธยมศึกษาตอนปลาย เขาก็เริ่มทำงานในอุตสาหกรรมการก่อสร้าง และกลายมาเป็นช่างทาสีอาคารด้วยสีอะครีลิคเรซิ่น
ในวันที่ 31 กรกฎาคม ค.ศ. 2005 เขาได้เข้าร่วมการแข่งขันในฐานะนักมวยคิกบ็อกซิ่งระดับอาชีพเป็นครั้งแรกในรายการ R.I.S.E. และเขาได้ชนะน็อค เออิจิ โอกาวะ ในยกแรกด้วยการใช้ขาซ้ายเตะต่ำ ภายหลังจากการแข่งขันในครั้งนั้น เขาได้กลายมาเป็นสมาชิกของสหพันธ์ NJKF แล้วเข้าร่วมแข่งขันภายใต้นามสหพันธ์ดังกล่าว เขาเข้าร่วมแข่งขันอีกครั้งในวันที่ 24 กันยายน โดยพบกับ ทากูยะ มิเนกาวะ ซึ่งเขาสามารถเอาชนะทีเคโอได้ในที่สุด
ยามาโตะได้รับเลือกเสนอชื่อและได้รับรางวัลรูกกี้ อะวอร์ด 2005 โดยสหพันธ์ NJKF เมื่อวันที่ 15 มกราคม ค.ศ. 2006
ประวัติ > ชนะการแข่งขันระดับชาติ

ภายหลังจากที่ยามาโตะแข่งขันระดับอาชีพเป็นระยะเวลาสามปีของสหพันธ์ NJKF เขาก็ได้รับการเสนอให้เข้าร่วมการแข่งขันเพื่อชิงตำแหน่งว่าง ในรายการ NJKF ไลท์เวท ในปี ค.ศ. 2008 และเขาก็ได้มีโอกาสต่อสู้กับ ฮิโรมิ นาคายามะ ในรอบเซมิไฟนอล เขาสามารถเอาชนะทีเคโอได้ในยกที่สี่ ด้วยการตัดกำลังโดยการตีศอก ในวันที่ 27 กรกฎาคม ค.ศ. 2008 เขาได้เผชิญกับ ฮานาวะ ซึ่งยามาโตะสามารถชนะน็อคในยกที่หนึ่งด้วยการใช้หมัดฮุคซ้าย
ในวันที่ 25 มกราคม ค.ศ. 2009 ยามาโตะได้รับเลือกเสนอชื่อและได้รับรางวัล MVP 2008 โดยสหพันธ์ NJKF รวมถึงรางวัล GBR ในปีเดียวกัน เนื่องจากเขาได้ชนะรายการ NJKF ในการต่อสู้สามครั้งของสหพันธ์ดังกล่าวเมื่อปี ค.ศ. 2008 ซึ่งเขาสามารถเอาชนะได้ทั้งสามครั้ง โดยสองครั้งเป็นการชนะโดยน็อคเอ้าท์
ช่วงกลางปี ค.ศ. 2009 เขาได้รับข้อเสนอในการมีส่วนร่วมในรายการที่มีชื่อว่า "WBC มวยไทยรูล เจแปนนีส ยูนิไฟด์ แชมเปี้ยนชิป ดีซิสชั่น ทัวร์นาเมนท์" ในรุ่นไลท์เวทของสหพันธ์ NJKF, MAJKF และ JPMC โดยแถลงการณ์ว่าเป็นการแข่งขันเพื่อสร้างความเป็นหนึ่งเดียวภายใต้อำนาจของสถาบัน WBC มวยไทย
ในวันที่ 23 กันยายน เขาได้พบกับ คาซูยะ โอเอะ ในรอบเซมิไฟนอล แล้วเขาก็สามารถเอาชนะน็อคด้วยการโจมตีเข้าที่ลำตัวในยกที่สอง ในการแข่งขันรอบไฟนอลเมื่อวันที่ 4 ธันวาคม เขาได้พบกับ ยูได โคโนะ เพื่อชิงตำแหน่งว่างครั้งแรกในญี่ปุ่นของรายการ WBC และเขาก็สามารถเอาชนะทีเคโอ โดยแพทย์ได้สั่งหยุดการแข่งขันในยกที่สี่ จากการต่อสู้ในครั้งนี้ ส่งผลให้เขาเอาชนะการแข่งขันระดับชาติได้เป็นรายการที่สอง
ในวันที่ 24 มกราคม ค.ศ. 2010 เขาได้รับเลือกเสนอชื่อและได้รับรางวัล เอาท์สแตนดิ้ง เพอร์ฟอร์มานซ์ อะวอร์ด 2009 โดยสหพันธ์ NJKF ในฐานะที่เขาได้ทำศึก 7 ครั้ง โดยสามารถเอาชนะได้ 6 ครั้ง ซึ่งเป็นการชนะน็อคทั้ง 6 ครั้ง และแพ้ 1 ครั้ง
ในวันที่ 14 มีนาคม ค.ศ. 2010 ยามาโตะได้พบกับ แสนชัย ส.คิงสตาร์ จากประเทศไทยในการแข่งขันที่ลอสแอนเจลิส ประเทศสหรัฐอเมริกา เพื่อท้าชิงตำแหน่งว่างรายการโลกรุ่นไลท์เวท ภายใต้อำนาจของสมาคมมวยไทยแห่งสหรัฐอเมริกา (MTAA) ซึ่งเขาถูกชนะน็อค โดยถูกคู่ต่อสู้ใช้ขาซ้ายเตะสูง ในยกที่หนึ่ง
ประวัติ > ชนะการแข่งขันเค-วัน

ในปี ค.ศ. 2010 ยามาโตะได้รับการนำเสนอให้เข้าร่วมการแข่งขันเค-วัน ในรายการแข่งขันเค-วันระดับประเทศของญี่ปุ่นในรุ่นไลท์เวท เขาได้พบกับ มาซาฮิโระ ยามาโมโตะ และแม้ว่าเขาจะถูกมองว่าจะต้องพ่ายแพ้ แต่เขาก็สามารถชนะได้โดยกรรมการตัดสินอย่างเป็นเอกฉันท์ในยกพิเศษ และในวันที่ 5 กรกฎาคมของปีเดียวกันนี้ เขาได้ชนะการแข่งขันเค-วัน ระดับชาติ ในรุ่นไลท์เวท (-63 กก.) อีกครั้งหนึ่ง
รายการแข่งขัน

ค.ศ. 2010 แชมเปี้ยน เค-วัน เวิลด์แม็กซ์ 2010 รุ่น -63 กก. เจแปน ทัวร์นาเมนท์
ค.ศ. 2009 แชมเปี้ยน WBC มวยไทย เจแปนนีสไลท์เวท
ค.ศ. 2009 แชมเปี้ยน WMC อินเตอร์คอนติเนนทอล ไลท์เวท
ค.ศ. 2008 แชมเปี้ยน นิวเจแปน คิกบ็อกซิ่ง เฟเดอเรชั่น (NJKF) ไลท์เวท
รางวัลที่ได้รับ

ค.ศ. 2009 เอาท์สแตนดิ้ง เพอร์ฟอร์มานซ์ อะวอร์ด (NJKF 24 มกราคม ค.ศ. 2010)
ค.ศ. 2008 MVP (NJKF 25 มกราคม ค.ศ. 2009)
ค.ศ. 2008 GBR อะวอร์ด (gbring.com 25 มกราคม ค.ศ. 2009)
ค.ศ. 2005 รูกกี้ อะวอร์ด (NJKF 15 มกราคม ค.ศ. 2006)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เท็ตสึยะ ยามาโตะ
Official blog (Old)
Official blog (New)
Yamato Kickboxing Gym
จิรกิตติ์ สุวรรณภาพ

| จิรกิตติ์ สุวรรณภาพ |
| --- | --- |
ชื่อเกิด: กฤษณ์​ สุวรรณภาพ ทรงกฤษณ์​ สุวรรณ​ภาพ
เกิด: 13 ตุลาคม พ.ศ. 2517 (50 ปี) กรุงเทพมหานคร
อาชีพ: นักแสดง, พิธีกร
จิรกิตติ์ สุวรรณภาพ หรือชื่อเดิม กฤษณ์​ สุวรรณ​ภาพ (ชื่อเล่น:วาม) เป็นนักแสดงชายชาวไทย เกิดเมื่อ 13 ตุลาคม พ.ศ. 2517 ประวัติการศึกษา ระดับชั้นประถมศึกษาที่โรงเรียนเชียงรายวิทยาคม ระดับชั้นมัธยมศึกษาที่โรงเรียนสามัคคีวิทยาคม จังหวัดเชียงราย ระดับปริญญาตรีที่คณะนิเทศศาสตร์ มหาวิทยาลัยธุรกิจบัณฑิตย์ สาขาสื่อสารมวลชน
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | ค่ายละคร |
| --- | --- | --- | --- | --- |
| 2544 | เพชรตัดเพชร | ช่อง 7 | มานพ | ดาราวีดีโอ |
| 2551 | ปมรักรอยอดีต | ช่อง 7 | ทั่น | ดีด้า วิดีโอ โปรดักชั่น |
| 2552 | บ่วงหงส์ | ช่อง 7 | กัปตันอภิชาติ | ดีด้า วิดีโอ โปรดักชั่น |
| 2553 | เธอกับเขาและรักของเรา | ช่อง 7 |  | โพลีพลัส เอนเตอร์เทนเมนต์ |
| 2554 | ลุย | ช่อง 7 | สส.อภิชาติ | ดีด้า วิดีโอ โปรดักชั่น |
| 2555 | ขุนเดช | ช่อง 7 | เถร | พอดีคำ เอนเตอร์เทนเมนต์ |
| 2555 | หยกเลือดมังกร | ช่อง 7 | นนท์ | พอดีคำ เอนเตอร์เทนเมนต์ |
| 2555 | คุณพ่อจำเป็น | ช่อง 7 | เจ้าชิดชง | ดีด้า วิดีโอ โปรดักชั่น |
| 2556 | เสือสั่งฟ้า 2 พยัคฆ์ผยอง | ช่อง 7 | เสือดำ | กันตนา |
| 2556 | วันนี้ที่รอคอย | ช่อง 7 | โกศิน | พอดีคำ เอนเตอร์เทนเมนต์ |
| 2556 | ฟ้าจรดทราย | ช่อง 7 | ยูโซป สุเอช พูลสวน (รับเชิญ) | ดาราวิดิโอ |
| 2556 | พรมแดนหัวใจ | ช่อง 7 | บุญมี | มุมใหม่ |
| 2557 | วัยมันพันธุ์อสูร | ช่อง 7 | อาจารย์คง | มุมใหม่ |
| 2559 | อตีตา | ช่อง 7 | นายก้าน | เจเอสแอล โกลบอลมีเดีย |
| 2559 | ไฟรักเกมร้อน ทะเลไฟ | ช่อง 7 | มนตรี | พอดีคำ เอนเตอร์เทนเมนต์ |
| 2560 | ละครชุด ภารกิจรัก  เรื่อง เหนี่ยวหัวใจสุดไกปืน | ช่อง 7 | เล่าซาง | พอดีคำ เอนเตอร์เทนเมนต์ |
| 2560 | มัสยา | ช่อง 7 | นิเทศ | พอดีคำ เอนเตอร์เทนเมนต์ |
| 2560 | นักรบตาปีศาจ | ช่อง 7 | นายอร่าม | ดีด้า วิดีโอ โปรดักชั่น |
| 2560 | ละอองดาว | ช่อง 7 | เจ้าชายจักราชัย (รับเชิญ) | เจเอสแอล โกลบอลมีเดีย |
| 2560 | วังนางโหง | ช่อง 7 | ทวน | กันตนา มูฟวี่ ทาวน์ (2002) |
| 2561 | เพลงรักมือปืน | ช่อง 7 | เอ็ดดี้ | กำลังดี ซอย 6 โปรดักชั่น |
| 2561 | ถิ่นผู้ดี | ช่อง 7 | วาทิต วรุณประภา (รับเชิญ) | กันตนา มูฟวี่ ทาวน์ (2002) |
| 2561 | เจ้าสาวจำยอม | ช่อง 7 | ดนัย | พอดีคำ เอนเตอร์เทนเมนต์ |
| 2562 | ผู้บ่าวอินดี้ ยาหยีอินเตอร์ | ช่อง 7 | สุชาติ รุ่งอรุณเกษมชัย (รับเชิญ) | พอดีคำ เอนเตอร์เทนเมนต์ |
| 2562 | รอยอาฆาต | ช่อง 7 | วิวัฒน์ | ดราเมจิก |
| 2562 | สุภาพบุรุษจอมโจร   ดวงใจขบถ | ช่อง 7 | ส่างคา (รับเชิญ) | พอดีคำ เอนเตอร์เทนเมนต์ |
| 2564 | ฟ้า หิน ดิน ทราย | ช่อง 7 | ทศ สระดินดำ | กำลังดี ซอย 6 โปรดักชั่น |
| 2566 | เพลิงไพร | ช่อง 7 | สันต์ น่วมภา (รับเชิญ) | มีเดีย สตูดิโอ |
| 2566 | สร้อยนาคี | ช่อง 7 | อาจารย์ดิเรก (รับเชิญ) | มุมใหม่ |
| 2567 | ไฟน้ำค้าง | ช่อง 7 | คมสันต์ | มีเดีย สตูดิโอ |
| 2567 | เล่ห์มยุรา | ช่อง 7 | มนัส | สกาย เอ็นเตอร์เทนเมนท์ |
ผลงาน > ผลงานละครชุด

| ปี พ> ศ. | เรื่อง | ออกอากาศ | บทบาท | ค่ายละคร |
| --- | --- | --- | --- | --- |
| 2558 | ยอดมนุษย์ดาบเทวดา | ช่อง 7 | กอบกู้ | พอดีคำ เอนเตอร์เทนเมนต์ |
ผลงาน > ซีรีส์

| ปี พ> ศ. | เรื่อง | ออกอากาศ | บทบาท | ค่ายละคร |
| --- | --- | --- | --- | --- |
| 2559 | ฟ้ามีตา ตอน นักเลง | ช่อง 7 | เสีอ | ไอคอน เอ็กซ์ |
| 2561 | Bangkok Ghost Stories ตอน วอร์ดผวากะดึก | ช่อง 3 | สุวิทย์ | ไฟว์สตาร์ |
| 2561 | ฟ้ามีตา ตอน ถนนนี้กลับบ้าน | ช่อง 7 | เดชา | ดาราวิดีโอ |
| 2566 | พิภพมัจจุราช ตอน ธรณีสงฆ์ | ช่อง 7 | พิชัย | กันตนา |
ผลงาน > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | บริษัทผู้ผลิตภาพยนตร์ |
| 2542 | ดอกไม้ในทางปืน | เสม แสมคำ | ไฟวสตาร์ โปรดักชั่น |
| 2543 | บางระจัน | สุกี้พระนายกอง | ฟิล์มบางกอก |
| 2544 | ผีสามบาท (ตอนจองเวร) | อินทร์ | อาวอง |
| 2545 | พระอภัยมณี | พราหมณ์โมรา | โมโนฟิล์ม |
| 2546 | กากี สหัสวรรษ​ |  | เอ.จี เอ็นเตอร์เทน​เม้นท์ |
| 2546 | เยาวราช | เกาลัด | WPM Film international |
| 2547 | แอบ..คนข้างบ้าน | พตท.สรรเสริญ ชำนาญ​กิจ​ | ไท เอ็นเตอร์เทนเมนต์​​ |
| 2547 | โหมโรง | รท.วุฒิ | สหมงคลฟิล์ม |
| 2551 | รักสยามเท่าฟ้า | รอ.อัฐฎา | อาร์เอสฟิล์ม |
| 2553 | บางระจัน ๒ | แม่ทัพสุกี้ | พระนครฟิลม์ |
| 2568 | พนอ | เมธี ธำรงชัย (สารวัตรต้อม)​​ | ไฟว์สตาร์​ |
ผลงาน > รายการวิทยุ-โทรทัศน์

พิธีกร รายการอินไซด์ไทยแลนด์  ช่อง 3
พิธีกร ชิมตามอำเภอใจ  ช่องไอทีวี
พิธีกร หาเรื่องเที่ยว ช่อง 5
พิธีกร รายการล้านเรื่องเล่า ช่อง 5
พิธีกร รายการปล.รักเมืองไทย ช่อง 5
พิธีกร รายการ Health Me ช่อง 5
2551 พิธีกร รายการฟ้าสวยน้ำใส NBT
2551 พิธีกร รายการ Go…Together ทาง MV TV
2552 พิธีกร รายการ Saturday Variety ทางช่อง TCC
สารคดีแกะรอยข่าวทางช่อง UBC TNN24
2553 พิธีกร รายการ Open mind By Sideral ทางช่อง I Channel
2553-2555 พิธีกร รายการ Mind Science ช่อง H-plus
พิธีกร รายการ ท้าให้ลอง
2554 พิธีกร รายการทำเลทอง ช่อง Njoy TV
พิธีกร รายการทุกข์ปัญหามีคำตอบ ช่อง H-Plus Channel จ-ศ 21.15-22.15 น.
พิธีกร รายการ Change the world ช่อง H-Plus Channel วันเสาร์ 15.00-16.00 น.
พิธีกร รายการ คนไม่อยากแก่ ช่อง H-Plus Channel วันอาทิตย์ 19.30-20.30 น.
พิธีกร รายการเปิดวิกลิเก ช่อง 4050
พิธีกร รายการคิดดีทำดี ช่อง NBT
ผู้ดำเนินรายการคุยเรื่องรถ  สทร. FM106 วิทยุครอบครัวข่าว เวลา 20.30-22.45 น. (ทุกวันเสาร์)(ปัจจุบัน)
พิธีกร รายการเกษตรเพียวเพียว ช่องเกษตรนิวส์
พิธีกร รายการโพชง ช่อง P5
อิสโปร์ชีกลูบีโกริงชังส์เปาลิสตา

สปอร์ตคลับคอรินเทียนส์เปาลิสตา (โปรตุเกส: Sport Club Corinthians Paulista) หรือที่รู้จักกันในชื่อ คอรินเทียนส์ (Corinthians) เป็นสโมสรฟุตบอลอาชีพบราซิล ก่อตั้งขึ้นใน ค.ศ. 1910
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
อดีตผู้เล่นที่โด่งดังของสโมสร

Ronaldo nazario
roberto carlos
เกียรติประวัติ

ฟีฟ่าคลับเวิลด์คัพ: 2000, 2012
ประเทศบราซิล แชมป์: 1990, 1998, 1999, 2005, 2011
แหล่งข้อมูลอื่น

เว็บไซต์อย่างเป็นทางการ (โปรตุเกส)
| ด ค กแชมเปียนฟุตบอลชิงแชมป์สโมสรโลก |
| --- | --- | --- |
| แชมป์ 5 สมัย |   เรอัลมาดริด (2014, 2016, 2017, 2018, 2022)  |  |
| แชมป์ 3 สมัย |   บาร์เซโลนา (2009, 2011, 2015)  |  |
| แชมป์ 2 สมัย |   คอรินเทียนส์ (2000, 2012)   ไบเอิร์นมิวนิก (2013, 2020)  |  |
| แชมป์สมัยเดียว |   เซาเปาลู (2005)   อิงเตร์นาซีโยนัล (2006)   เอซี มิลาน (2007)   แมนเชสเตอร์ยูไนเต็ด (2008)   อินเตอร์มิลาน (2010)   ลิเวอร์พูล (2019)   เชลซี (2021)   แมนเชสเตอร์ซิตี (2023)  |  |
| ด ค กแชมเปียนโกปาลิเบร์ตาโดเรส |
| --- | --- | --- |
| แชมป์ 7 สมัย |  อินเดเปนดิเอนเต (1964, 1965, 1972, 1973, 1974, 1975, 1984) |  |
| แชมป์ 6 สมัย |  โบกายูนิออร์ส (1977, 1978, 2000, 2001, 2003, 2007) |  |
| แชมป์ 5 สมัย |  เปญญาโรล (1960, 1961, 1966, 1982, 1987) |  |
| แชมป์ 4 สมัย |  ริเบร์เปลต (1986, 1996, 2015, 2018) •  เอสตูเดียนเตส (1968, 1969, 1970, 2009) |  |
| แชมป์ 3 สมัย |  เซาเปาลู (1992, 1993, 2005) •  นาซิโอนัล (1971, 1980, 1988) •  ซังตุส (1962, 1963, 2011) •  Grêmio (1983, 1995, 2017) •  Olimpia (1979, 1990, 2002) |  |
| แชมป์ 2 สมัย |  อิงเตร์นาซีโยนัล (2006, 2010) •  ฟลาเม็งกู (1981, 2019) •  Cruzeiro (1976, 1997) •  Atlético Nacional (1989, 2016) |  |
| แชมป์สมัยเดียว |  คอรินเทียนส์ (2012) •  ปัลเมย์รัส (1999) •  ราซิน (1967) •  ซานโลเรนโซ (2014) •  Vasco da Gama (1998) •  Colo-Colo (1991) •  Argentinos Juniors (1985) •  Vélez Sársfield (1994) •  Once Caldas (2004) •  LDU Quito (2008) •  Atlético Mineiro (2013) |  |
ฮิคารุ โอชิโระ

ฮิคารุ โอชิโระ（日本語 :大城 光  4 กรกฎาคม 2538 - ）เป็นศิลปินบอยกรุ๊ปวง MAG!C☆PRINCE เป็นคนจังหวัดไอจิ ประเทศญี่ปุ่น ปัจจุบันอยู่ต้นสังกัด วาตานาเบะ เอ็นเตอเทนเมนท์ สาขาย่อยนาโกย่า
ฮิคารุ โอชิโระ เกิดวันอังคารที่ 4 กรกฎาคม 2538 จากจังหวัดไอจิ เคยเป็นไอดอลวง MAG!C☆PRINCE หลังจากช่วงที่พักงานวง ฮิคารุเน้นโฟกัสงานดนตรี งานพิธีกรเป็นหลัก ปัจจุบันมีคู่สมรสเป็นสาวนอกวงการบันเทิง
ประวัติคร่าวๆ

ฮิคารุ โอชิโระ มีส่วนสูง 174 ซม.
นักทำขนมปัง ระดับประกาศนียบัตรขั้นที่ 2
งานอดิเรก: เยี่ยมร้านเบเกอรี่, แต่งเพลง, วาดรูป
ความสามารถพิเศษ : ทำขนมปัง , กินจุ
คุณพ่อเกิด เมื่อ  วันที่ 26 สิงหาคม พ.ศ.2513
เมื่อวันที่ 15 พฤษภาคม พ.ศ. 2567 เขาได้แต่งงานกับผู้หญิงนอกวงการบันเทิง
ผลงาน > รายการโทรทัศน์

CBC “Hanasaka Times” (วันเสาร์) 9:25-11:30 ผู้สื่อข่าวประจำ
CBC “Sunday Dragons” (วันอาทิตย์) 12:54-13:24 ผู้สนับสนุนพิเศษ ทีมเบสบอล Dragons
เนโกะ โนะ ฮิไต โฮโด ไวด์ ( TV Kanagawa ) - รีพอร์เตอร์ทีมแมวแดง (2562-2566) และ แมวเหลือง (2567-)
Medias FM “Hikari Oshiro’s HOME☆RADIO” ทุกอาทิตย์ที่ 1 และ 3 (วันอาทิตย์) 19:00-20:00
Tokai Radio “รอบรู้ภาษี คืออะไร?”  จัดร่วมกับ Naomi Sato (วันเสาร์) 25:30-26:00
ผลงาน > ละครเวที

Paco ~ From Prince Gama vs. Crayfish Majin (22-24 กุมภาพันธ์ 2568, Menicon Theatre Aoi) - รับบทเป็น Takita
ช่องทางการติดตาม

オフィシャルサイト
大城光 ที่เอกซ์ (ทวิตเตอร์)
大城光 ที่อินสตาแกรม
อนุบาล WARS

ซีรีส์มังงะญี่ปุ่น
| --- | --- |
อนุบาล WARS
幼稚園WARS (Yōchien Wars)
ชื่อภาษาอังกฤษ: Kindergarten Wars
แนว: โลดโผน สุขนาฏกรรมจินตนิยม
มังงะ
เขียนโดย: ยู ชิบะ
สำนักพิมพ์: ชูเอชะ
สำนักพิมพ์ภาคภาษาไทย: สยามอินเตอร์คอมิกส์
นิตยสาร: โชเน็งจัมป์+
กลุ่มเป้าหมาย: โชเน็ง
วางจำหน่ายตั้งแต่: 15 กันยายน พ.ศ. 2565 – ปัจจุบัน
จำนวนเล่ม: 13 (ญี่ปุ่น) 1 (ไทย) (หนังสือ)
 สถานีย่อยการ์ตูนญี่ปุ่น
อนุบาล WARS (ญี่ปุ่น: 幼稚園WARS; โรมาจิ: Yōchien Wars) เป็นซีรีส์มังงะญี่ปุ่น แต่งเรื่องและวาดภาพโดยยู ชิยะ เรีิ่มเผยแพร่ทางโชเน็งจัมป์+ของสำนักพิมพ์ชูเอชะในเดือนกันยายน พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 4 เมื่อเดือนกรกฎาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
การตีพิมพ์

ซีีรีส์มังงะอนุบาล WARSแต่งเรื่องและวาดภาพโดยยู ชิยะ เริ่มเผยแพร่ทางเว็บไซต์ เรีิ่มเผยแพร่ทางโชเน็งจัมป์+ของสำนักพิมพ์ชูเอชะวันที่ 15 กันยายน พ.ศ. 2565 เดิมตีพิมพ์ครั้งแรกในโปรแกรมรูกกีส์ของจัมป์+ ในฐานะคอมิกอิสระ ภายหลังในเดือนมีนาคม พ.ศ. 2566 สำนักพิมพ์ชูเอชะประกาศว่าอนุบาล WARSจะเป็นซีรีส์เต็มรูปแบบ ได้รับการตีพิมพ์หนังสือมังงะรวมเล่ม (ทังโกบง) ถึงเล่มที่ 4 เมื่อเดือนกรกฎาคม พ.ศ. 2566
การตีพิมพ์ > หนังสือมังงะ

| # | วันที่ออกจำหน่ายJapanese | ISBN Japanese |
| --- | --- | --- |
| 1 |  3 มีนาคม พ.ศ. 2566 | 978-4-08-883486-3 |
| 2 |  4 เมษายน พ.ศ. 2566 | 978-4-08-883488-7 |
| 3 |  2 พฤษภาคม พ.ศ. 2566 | 978-4-08-883506-8 |
| 4 |  4 กรกฎาคม พ.ศ. 2566 | 978-4-08-883541-9 |
| 5 |  4 กันยายน พ.ศ. 2566 | 978-4-08-883640-9 |
ไสว หัพนานนท์

| ไสว หัพนานนท์ |
| --- | --- |
เกิด: 13 ตุลาคม พ.ศ. 2450
เสียชีวิต: 13 ตุลาคม พ.ศ. 2558 (108 ปี)
.nichkamoสว หัพนานนท์ (13 ตุลาคม พ.ศ. 2450 - 13 ตุลาคม พ.ศ. 2558) โดยไสวเป็นหนึ่งในผู้ร่วมก่อตั้งพรรคกิจสังคม กับ หม่อมราชวงศ์คึกฤทธิ์ ปราโมช ในปี พ.ศ. 2517 และเป็นอดีตนายช่างผู้ช่วยกองแบบแผนฝ่ายการช่างโยธา กรมรถไฟ อดีตวิศวกรผู้ช่วยนายช่างบำรุงทางลำชี
ประวัติ

ไสว หัพนานนท์ เกิดเมื่อวันที่ 13 ตุลาคม พ.ศ. 2450 ที่กรุงเทพมหานคร โดยจบการศึกษาจากโรงเรียนสวนกุหลาบวิทยาลัยมีบุตรชาย 3 คน ได้แก่ ร้อยเอก ขจิต หัพนานนท์ นพ.ธนิต หัพนานนท์ นายสุวิทย์ หัพนานนท์
ไสว หัพนานนท์ เสียชีวิตเมื่อวันที่ 13 ตุลาคม พ.ศ. 2558 สิริรวมอายุ 108 ปี
ยอดธง เสนานันท์

| ครูยอดธง เสนานันท์ |
| --- | --- |

เกิด: 28 สิงหาคม พ.ศ. 2480 จังหวัดราชบุรี ประเทศไทย
เสียชีวิต: 8 กุมภาพันธ์ พ.ศ. 2556 (75 ปี) จังหวัดชลบุรี ประเทศไทย
สถิติขึ้นชก
ชกทั้งหมด: 49
 
ยอดธง เสนานันท์ หรือ ยอดธง ศรีวราลักษณ์ (28 สิงหาคม พ.ศ. 2480 – 8 กุมภาพันธ์ พ.ศ. 2556) เป็นครูสอนวิชามวยไทยผู้อุทิศตนเพื่อส่งเสริมศิลปะการต่อสู้ประจำชาติ จนได้รับการยกย่องเชิดชูจากสังคม โดยทั่วไปมักเรียกชื่อครูยอดธงกันว่า "ครูตุ๊ย" หรือ "ครูตุ้ย" นอกจากนี้ท่านยังมีลูกศิษย์เป็นนักมวยที่มีชื่อเสียงหลายราย เช่น สามารถ พยัคฆ์อรุณ, ก้องธรณี พยัคฆ์อรุณ รวมทั้ง ยอดสนั่น 3เคแบตเตอรี่ อีกทั้งยังเป็นผู้ก่อให้เกิดนักมวยไทยแชมป์โลกมาแล้ว 57 ราย นับเป็นผู้สร้างแชมป์มวยไทยระดับโลกเป็นจำนวนมากสุดเท่าที่เคยมีมาในประวัติศาสตร์มวยไทย ครูยอดธงเป็นเจ้าของค่ายมวยศิษย์ยอดธง ซึ่งอยู่ในอำเภอบางละมุง จังหวัดชลบุรี และเป็นผู้ก่อตั้งมูลนิธิค่ายมวยยอดธงนานาชาติ โดยมีจุดประสงค์เพื่อเป็นการเผยแพร่และอนุรักษ์ศิลปะมวยไทย
ประวัติ

ยอดธง เสนานันท์ เกิดวันที่ 28 สิงหาคม พ.ศ. 2480 ที่อำเภอบ้านโป่ง จังหวัดราชบุรี และมีชื่อตามใบเกิดคือ ตุ๊ย แซ่ผู่ บิดาของเขาเป็นชาวจีนไหหลำ และมีพี่น้อง 6 คน (ชาย 4 คน หญิง 2 คน) โดยเป็นน้องชายของนางเยาวดี ราชเวชชพิศาล สะใภ้ของพันตรีหลวงราชเวชชพิศาล (โต๊ะ เวชอุไร) เขาเป็นผู้ที่ชอบมวยมาตั้งแต่ 4 ขวบ อีกทั้งชื่นชอบกีฬาทุกประเภทที่เป็นการต่อสู้ไม่ว่าจะเป็นปลากัด ไก่ชน จบประถมปีที่ 4 จากโรงเรียนเทศบาล 1 อำเภอเมืองบ้านโป่ง เมื่อมีอายุได้ 13 ปี ก็ย้ายมาอยู่กับพี่สาวที่บ้านของพันตรีหลวงราชเวชชพิศาล (โต๊ะ เวชอุไร) บริเวณแหลมราชเวช อำเภอบางละมุง จังหวัดชลบุรี แล้วเริ่มหัดมวยอย่างจริงจังกับครูสิทธิเดช สมานฉันท์ โดยทำการชกมวยครั้งแรกในชื่อ เอราวัณ เดชประสิทธิ์ ที่งานวัดเขาพระบาทบางพระ อำเภอศรีราชา ตั้งแต่อายุ 15 ปี ด้วยค่าตัวเพียง 50 บาท จากนั้นก็ตระเวนชกเรื่อยมา พออายุได้ 17 ปี ครูสุวรรณ เสนานันท์ ได้ชวนมาอยู่ค่ายมวย และตั้งชื่อให้ใหม่ว่า “ยอดธง เสนานันท์” ท่านได้เดินสายชกมวยทั่วประเทศ ก่อนเลิกชกเพราะแม่ของภรรยาขอร้อง จึงตั้งค่ายมวยศิษย์ยอดธง ที่มาบตาพุด ก่อนย้ายมาอยู่ที่อำเภอบางละมุง และใช้ชื่อนี้เรื่อยมา จนกระทั่งแขวนนวม
โดยมีชาวต่างชาติรุ่นแรกที่ได้มาฝึกมวยไทยที่ค่ายมวยแห่งนี้คือชาวดัตช์ จากประเทศเนเธอร์แลนด์ (ในสมัยที่ ก้องธรณี และสามารถ พยัคฆ์อรุณ รวมทั้ง ศรศิลป์ ศิษย์เนินพยอม กำลังเป็นที่รู้จักในวงการ) มาฝึกที่ค่ายมวยแห่งนี้ ซึ่งมี "ร็อบ กามัน" มาฝึกฝนเป็นคนแรก และมี "รูเซียน การ์บิน" เป็นรายต่อมา ก่อนที่รูเซียน การ์บิน จะขออนุญาตเปิดโรงฝึกโดยใช้ชื่อ "ศิษย์ยอดธงยิม" ในประเทศเนเธอร์แลนด์ ส่งผลให้ค่ายมวยดังกล่าว เป็นที่รู้จักไปทั่วโลกในเวลาต่อมา
ในภายหลัง มีเหตุการณ์ที่โอซามุ โนงูจิ พยายามให้โลกหลงเข้าใจว่ามวยไทยมีต้นกำเนิดจากคิกบ็อกซิงของประเทศญี่ปุ่น อีกทั้งมีผู้กล่าวหาว่าการรำไหว้ครูเป็นการเต้นรำแบบชนเผ่าที่ไร้อารยธรรม ส่งผลให้ครูยอดธงเกิดความไม่พอใจ เนื่องจากมวยไทยเป็นศิลปะการต่อสู้ของไทยที่มีมาตั้งแต่สมัยบรรพบุรุษ ซึ่งต่อมาโอซามุ โนงูจิ ได้นำนักมวยคิกบ็อกซิงมาจากประเทศญี่ปุ่น เพื่อชกกับนักมวยไทย เมื่อวันจันทร์ที่ 16 ตุลาคม พ.ศ. 2515 ครูยอดธงได้อาสานำทัพมวยไทยไปสู้กับคิกบ็อกซิงในรายการบีเอส ซามูไร และได้รับชัยชนะ หลังจากนั้นรัฐบาลไทยภายใต้การนำของจอมพลถนอม กิตติขจร จึงได้มีคำสั่งเนรเทศโอซามุ โนงูจิ ออกจากประเทศภายใน 24 ชั่วโมง ในฐานะที่เป็นบุคคลไม่พึงปรารถนาของประเทศชาติ และหลังจากที่โอซามุ กลับถึงญี่ปุ่น ทางการญี่ปุ่นก็มีคำสั่งห้ามโอซามุ โนงูจิ ยุ่งเกี่ยวกับวงการมวยอีกต่อไป เนื่องจากสร้างความเสื่อมเสียชื่อเสียงแก่ประเทศ
ประวัติ > นักแสดงรับเชิญ

ครูยอดธงยังได้รับเชิญให้มีส่วนร่วมในภาพยนตร์ องค์บาก โดยเป็นผู้อาวุโสข้างสังเวียนในฉากที่ ทิ้ง (จา พนม) สู้กับ บิ๊กแบร์ แม้จะไม่ได้มีการอ้างถึงชื่อครูยอดธงในภาพยนตร์ แต่หลายคนเชื่อว่าบุคคลในภาพยนตร์คือครูยอดธง ตลอดจนได้ปรากฏตัวในภาพยนตร์ เกิดมาลุย ด้วยเช่นกัน
ประวัติ > รางวัลสลากกินแบ่งรัฐบาล

ครั้งหนึ่ง ครูยอดธงได้รับเงินรางวัลจากการเสี่ยงโชคสลากกินแบ่งรัฐบาลรางวัลที่หนึ่งพร้อมแจกพอต ประจำงวดวันที่ 1 พฤศจิกายน พ.ศ. 2548 เป็นจำนวนเงิน 56 ล้านบาท และท่านได้ใช้เงินนี้ในการช่วยเหลือวงการมวยและสังคม โดยคงเหลือไว้กับตัวประมาณสิบล้านบาท จากการอุทิศตนเพื่อช่วยเหลือสังคม ส่งผลให้ครูยอดธงได้รับการแต่งตั้งเป็นผู้ทรงคุณวุฒิของอำเภอบางละมุง จังหวัดชลบุรีในเวลาต่อมา
ประวัติ > กำปั้นนอกสังเวียน

ครูยอดธงยังได้เขียนอัตชีวประวัติของตนเองที่มีชื่อว่า กำปั้นนอกสังเวียน ซึ่งจัดพิมพ์ขึ้นโดยสำนักพิมพ์แพรว เนื้อหาได้กล่าวถึงประสบการณ์ของการเป็นนักมวย, การเปิดค่ายมวย, การนำนักมวยไทยไปประชัญฝีมือกับนักมวยคิกบ็อกซิงเพื่อประกาศศักดิ์ศรีสถาบันมวยไทย ตลอดจนความเชื่อตามมุมมองของตนเกี่ยวกับกฎแห่งกรรม และความสุขทางใจในการอุทิศตนเพื่อสังคมที่มีค่ามากกว่าชื่อเสียงเงินทองที่ได้รับ
ชีวิตส่วนตัว

ครูยอดธงเปิดค่ายมวยศิษย์ยอดธง ที่อำเภอบางละมุง จังหวัดชลบุรี และเป็นผู้รักษาเอกลักษณ์ของชาติไทย แม้แต่เพดานที่บ้านพักของเขายังมีการฉาบทาสีเป็นธงชาติไทย ครูยอดธงมีบุตรชายชื่อ อังคาร ศรีวราลักษณ์ หรือที่รู้จักในชื่อ ต่อย ศิษย์ยอดธง ซึ่งเป็นผู้ฝึกสอนมวยไทยในต่างประเทศ
การเสียชีวิต

ครูตุ้ย ยอดธง เสนานันท์ ได้เสียชีวิตลงอย่างสงบที่โรงพยาบาลชลบุรี หลังจากได้ล้มป่วยลงด้วยโรคของคนวัยชราภาพ โดยเฉพาะอาการป่วยทางสมองที่ได้รับกระทบกระเทือนเมื่อครั้งครูยอดธงเป็นนักมวยตั้งแต่อายุ 17 ปีเป็นต้นมา ซึ่งคณะแพทย์วินิจฉัยและแจ้งให้ทางญาติรับทราบสาเหตุการเสียชีวิต จากอาการติดเชื้อกระแสเลือด โดยเสียชีวิตเมื่อเวลาประมาณ 12.00 น. ของวันที่ 8 กุมภาพันธ์ พ.ศ. 2556
ในการนี้ ร็อบ กามัน และรามอน เดกเกอร์ ได้ร่วมแสดงความอาลัยต่อการจากไปของครูยอดธง รวมถึงโปรโมเตอร์วิรัตน์ วชิรรัตนวงศ์ ได้กล่าวว่าเป็นความสูญเสียบุคคลสำคัญไปอีกหนึ่งคนที่ซึ่งตนมีความผูกพันมาหลายสิบปี ส่วนต่อย ศิษย์ยอดธง ผู้เป็นบุตรชายของครูยอดธง ได้มีแผนที่จะฟื้นฟูค่ายมวยศิษย์ยอดธงให้อยู่คู่วงการมวยไทยต่อไป
ปริญญาดุษฎีบัณฑิตกิตติมศักดิ์

11 กุมภาพันธ์ พ.ศ. 2551 รับพระราชทานปริญญาดุษฎีบัณฑิตกิตติมศักดิ์ สาขามวยไทยศึกษา มหาวิทยาลัยราชภัฎหมู่บ้านจอมบึง จากสมเด็จพระบรมโอรสาธิราชสยามมกุฎราชกุมาร ณ สวนอัมพร กรุงเทพมหานคร ทั้งนี้ถือได้ว่าครูยอดธง เป็นบุคคลแรกของโลกที่ได้รับปริญญาดุษฎีบัณฑิตกิตติมศักดิ์นอกรั้วมหาวิทยาลัย
เกียรติประวัติ

11 เมษายน พ.ศ. 2534 รับโล่พระราชทานครูมวยไทยดีเด่นแห่งชาติ จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ วังสวนจิตรลดา กรุงเทพมหานคร
พ.ศ. 2539 รับคุณวุฒิมวยไทยขั้นสูงสุด มงคลทอง ประเจียดทอง จากสมาพันธ์สมาคมมวยไทยสมัครเล่นนานาชาติ
รางวัลคนดีนำทางแผ่นดิน จากกระทรวงการพัฒนาสังคมและความมั่นคงของมนุษย์
อาจารย์พิเศษ สอนมวยไทย ให้แก่นักศึกษามหาวิทยาลัยธรรมศาสตร์
บรรณานุกรม

Siam Sport Daily, Obituary for Yodtong Sriwaralak (Senanan) (in Thai), 13 February 2013
ผลงานภาพยนตร์และละครโทรทัศน์ > ภาพยนตร์และละครโทรทัศน์

พ.ศ. 2546 องค์บาก รับบท คนขายหมากฝรั่งในค่ายมวย (รับเชิญ)
พ.ศ. 2547 เกิดมาลุย รับบท ครูมวย
พ.ศ. 2539 นายขนมต้ม (ละครโทรทัศน์) รับบท พระเจ้ามังระ (รับเชิญ)
แหล่งข้อมูลอื่น

Йодтонг Сенанан – величайший учитель Муай Тай เก็บถาวร 2014-02-02 ที่ เวย์แบ็กแมชชีน (รัสเซีย)
Sityodtong Payakaroon Muay Thai Legacy เก็บถาวร 2011-07-25 ที่ เวย์แบ็กแมชชีน (อังกฤษ)
หนึ่งพิชิต ศิษย์ยอดธง ผู้ให้ความเคารพนับถือต่อครูยอดธง เก็บถาวร 2016-03-04 ที่ เวย์แบ็กแมชชีน
มุมมองเกี่ยวข้องกับ "คิกบ็อกซิ่ง" ในสายตาของชาวไทย
ยอด สังข์รุ่งเรือง

| ร้อยตรี ยอด สังข์รุ่งเรือง |
| --- | --- |
ชื่อเล่น: ยอด
เกิด: 17 มกราคม พ.ศ. 2440 ตำบลท่าโพธิ์ อำเภอเมือง จังหวัดพิษณุโลก
เสียชีวิต: 9 ตุลาคม พ.ศ. 2546
รับใช้:  ไทย
แผนก/สังกัด: กองบินทหารบก
ชั้นยศ:  ร้อยตรี
การยุทธ์: สงครามโลกครั้งที่หนึ่ง
บำเหน็จ: เหรียญงานพระราชสงครามทวีปยุโรป เครื่องอิสริยาภรณ์เลฌียงดอเนอร์
ร้อยตรี ยอด สังข์รุ่งเรือง  (17 มกราตม พ.ศ. 2440 - 9 ตุลาคม พ.ศ. 2546) เป็นนายทหารชาวไทย เป็นทหารสยามคนสุดท้ายที่ผ่านสมรภูมิสงครามโลกครั้งที่หนึ่ง
ประวัติ > ชีวิตส่วนตัว

ร.ต. ยอด เกิดเมื่อวันที่ 17 มกราคม พ.ศ. 2440 ที่ตำบลท่าโพธิ์ อำเภอเมือง จังหวัดพิษณุโลก เป็นบุตรของนายสุข และนางปั้น สังข์รุ่งเรือง
ร.ต. ยอด ได้สมรสกับนางพร คนตรง มีบุตร-ธิดาทั้งหมด 9 คน
ประวัติ > การศึกษา

ร.ต. ยอด ได้ศึกษาที่วัดท่ามะปราง จนจบชั้นประถมศึกษาปีที่ 2
การทำงาน

ในปี พ.ศ. 2461 เมื่ออายุ 19 ปี นายยอด มีความตั้งใจอยากเป็นตำรวจ จึงไปสมัครเพื่อรับการคัดเลือก แต่ไม่สบความประสบความสำเร็จเนื่องจากมีผู้สมัครเต็ม ต่อมานายยอด รับราชการทหารชั้นยศพลทหาร ได้เข้าร่วมกองบินทหารบกของกองทหารอาสาสยามในสงครามโลกครั้งที่หนึ่ง โดยปฏิบัติหน้าที่ช่างเครื่องอากาศยาน เมื่อถึงประเทศฝรั่งเศส เขาได้ประจำการที่เมืองยีงกีร์รัง และย้ายไปที่เมืองอาร์วอยระยะเวลา 1 ปี จนกระทั่งสิ้นสุดสงคราม
ยอดได้ปลดประจำการเป็นทหารกองหนุน เขากลับมาพำนักที่ตำบลท่าโพธิ์ อำเภอเมือง จังหวัดพิษณุโลก โดยประกอบอาชีพเกษตรกร ต่อมา เขาได้รับเลือกเป็นผู้ใหญ่บ้าน หมู่ที่ 2 และกำนันตำบลท่าโพธิ์ ซึ่งปฏิบัติหน้าที่จนครบวาระเมื่ออายุ 70 ปี จึงลาออกกำนันตำบลท่าโพธิ์
การเสียชีวิต

ร.ต. ยอด สังข์รุ่งเรือง เสียชีวิตด้วยโรคชรา เมื่อวันที่ 9 ตุลาคม พ.ศ. 2546 เวลา 01:15 น. สิริอายุ 106 ปี